Doubrava (rieka)

**Doubrava**, miestne tiež nazývaná *Doubravka*, je rieka pretekajúca okresmi Žďár nad Sázavou, Havlíčkův Brod, Chrudim a Kutná Hora v Česku. Je ľavostranným prítokom Labe. Dĺžka toku rieky je 88,34 km. Plocha povodia meria 592,4 km².

## Priebeh toku
### Prameň rieky
Pramenná oblasť Doubravy sa nachádza v lesoch západne od Velkého Dářka v okolí obce Radostín. Rieka má viac prameňov. Ako jej hlavný prameň je označovaný potok prameniaci v nadmorskej výške 623,7 m, v rašeliniskách južne od Radostína, ktorý napája rybníky *Doubravníček* a *Doubravník*. Pod týmito rybníkmi priteká zľava druhá pramenná vetva odvodňujúca Ranské jazierka. Ako tretí pramenný tok býva označovaný Štírový potok vytekajúci z Malého Dářka, ktoré sa nachádza severovýchodne od Radostína. Tento potok posilňuje tok sprava nad rybníkom Řeka, ktorý s plochou 43,03 ha je najväčšou vodnou plochou v povodí rieky.

Po celej svojej dĺžke tečie prevažne severozápadným smerom. Ústí do Labe západne od Záboří nad Labem v nadmorskej výške 195,8 m.

thumb|left|Geomorfologické členenie
### Geomorfologické členenie
Pramenná časť povodia Doubravy sa nachádza na rozhraní Bítešskej vrchoviny (okrsok Henzlička) a Havlíčkobrodskej pahorkatiny (okrsok Dářská brázda). Bítešská vrchovina je podcelkom Křižanovskej vrchoviny a Havlíčkobrodská pahorkatina je podcelkom Hornosázavskej pahorkatiny. V hornej časti povodia rieka odvodňuje i menšiu časť Sečskej vrchoviny, ktorá je podcelkom Železných hôr a malú časť Žďárských vrchov, kde sa nachádza i najvyšší bod celého povodia, ktorým je Kamenný vrch (803 m). Doubrava odvodňuje jeho západné úbočie prostredníctvom *Městeckého potoka*. Na hornom toku rieka preteká Havlíčkobrodskou pahorkatinou a zbiera svoje vody z okrskov Dářská brázda, Přibyslavská pahorkatina, Sobíňovský hřbet a Chotěbořská pahorkatina. Na strednom toku od Libice nad Doubravou rieka odvodňuje východnú časť Kutnohorskej plošiny a západný okraj Sečskej vrchoviny. Na dolnom toku rieka vteká do Čáslavskej kotliny, ktorá je podcelkom Středolabskej tabule. V tejto časti povodia zbiera rieka svoje vody tiež v západnej časti Chvaletickej pahorkatiny, ktorá je podcelkom Železných hôr.

### Najvyššie vrcholy v povodí
* Kamenný vrch 803 m
* Henzlička 692 m
* Ranský Babylon 673 m
* Vestec 668 m
* Spálava 663 m

### Klimatické pomery
[thumb|Klimatické pomery ([Evžen Quitt|E. Quitt, 1971)]]
thumb|Pohľad na rybník Řeka
Povodie rieky Doubravy sa nachádza v siedmich klimatických oblastiach (podľa Quitta, 1971), pri čom samotná rieka preteká piatimi oblasťami. Najvrchnejšia časť toku až po vtok do rybníka Řeka sa nachádza v chladnej oblasti CH7. Horná časť toku po Libicu nad Doubravou sa nachádza v mierne teplých oblastiach MT2 a MT3. Stredný tok od Libice nad Doubravou až po Žleby sa nachádza v mierne teplých oblastiach MT2 a MT10. Dolný tok od Žlebov až po sútok s Labe preteká mierne teplou oblasťou MT10 a teplou oblasťou T2. Západná časť povodia, predovšetkým horný tok Brslenky (Čáslavky) a ľavostranné prítoky Hostačovky na jej hornom toku pretekajú najskôr studenou oblasťou CH7 a potom mierne teplými oblasťami MT7 a MT9. 

**Klimatické charakteristiky jednotlivých oblastí nachádzajúcich sa v povodí Doubravy:**

### Väčšie prítoky
thumb|Hustota riečnej siete
[thumb|Ústie Brslenky do Doubravy severne od [Žehušice|Žehušic]]
Najväčším prítokom Doubravy, čo sa týka dĺžky toku a plochy povodia, je riečka Brslenka dlhá 31,4 km s plochou povodia 100,8 km². Nejvodnatejším prítokom je riečka Hostačovka s priemerným prietokom pri ústí 0,43 m³/s. Priemerná hustota riečnej siete Doubravy činí 1,34 km/km². Celkovo sa v povodí Doubravy nachádza 637 vodných tokov v dĺžke do jedného kilometra a 196 vodných tokov v dĺžke 1 až 10 km. Potoky dlhé 10 až 20 km sa v povodí nachádzajú celkovo štyri. V dĺžke 20 až 40 km sa v povodí rieky nachádzajú dva vodné toky.

* Štírový potok, sprava, r. km 82,2
* Městecký potok, sprava, r. km 78,5
* Janský potok, sprava, r. km 77,8
* Ranský potok, zľava, r. km 74,7
* Kamenný potok, zľava, r. km 66,7
* Cerhovka, sprava, r. km 63,2
* Barovka, sprava, r. km 61,2
* Kamenný potok, zľava, r. km 60,1
* Červený potok, zľava, r. km 58,7
* Blatnický potok, sprava, r. km 54,4
* Novoveský potok, zľava, r. km 54,1
* Nejepínský potok, zľava, r. km 48,2
* Běstvinský potok, sprava, r. km 38,8
* **[[Zlatý potok (prítok Doubravy)|Zlatý potok]]**, sprava, r. km 34,7
* Lovětínský potok, sprava, r. km 31,3
* Kurvice, sprava, r. km 29,9
* **[[Hostačovka]]**, zľava, r. km 25,7
* Lovčický potok, sprava, r. km 17,8
* Starkočský potok, sprava, r. km 13,2
* **[[Brslenka]]**, zľava, r. km 8,3
* **[[Čertovka (přítok Doubravy)|Čertovka]]**, sprava, r. km 5,0

### Priehrady a rybníky
thumb|Hrádza vodnej nádrže Pařížov
Na hornom toku rieky sa nachádzajú rybníky Doubravníček, Doubravník, Řeka a Ranský rybník. Ďalej sú vodou z rieky pomocou privádzačov napájané rybníky Pobočný, ktorý sa nachádza južne od Ždírca nad Doubravou a rybník Stavenov medzi Libicou nad Doubravou a Novou Vsou u Chotěboře. Nižšie po prúde na 40,4 riečnom kilometri vzdúva jej vody Vodná nádrž Pařížov, ktorej úlohou je čiastočná ochrana pred povodňami, zaistenie minimálneho zostatkového prietoku a energetické využitie.

**Základné údaje o vodnej nádrži Pařížov:**
* Hladina stáleho nadržania: 
* Maximálna zásobná hladina: 
* Kóta prielivu: 
* Maximálna retenčná hladina: 
* Koruna hrádze: 

**Vodné nádrže v povodí Doubravy podľa rozlohy:**

## Vodný režim
[thumb|Divoké údolie Doubravy pod [Sokolohrady|Sokolohradmi]]
thumb|Doubrava v Žlebech
[thumb|Ústie Doubravy do [Labe západne od Záboří nad Labem]]

Priemerný dlhodobý ročný prietok (Qa) pri ústí činí 3,75 m³/s.

**Priemerné dlhodobé mesačné prietoky Doubravy (m³/s) v stanici Žleby:**



Colors=
  id:lightgrey value:gray(0.8)
  id:darkgrey value:gray(0.3)
  id:sfondo value:rgb(1,1,1)
  id:barra value:rgb(0.6,0.8,0.9)

ImageSize = width:600 height:300
PlotArea = left:40 bottom:40 top:20 right:20
DateFormat = x.y
Period = from:0 till:10
TimeAxis = orientation:vertical
AlignBars = justify
ScaleMajor = gridcolor:lightgrey increment:1 start:0
ScaleMinor = gridcolor:lightgrey increment:1 start:0
BackgroundColors = canvas:sfondo

BarData=
  bar:Jan text:január
  bar:Feb text:február
  bar:Mar text:marec
  bar:Apr text:apríl
  bar:May text:máj
  bar:Jun text:jún
  bar:Jul text:júl
  bar:Aug text:august
  bar:Sep text:september
  bar:Oct text:október
  bar:Nov text:november
  bar:Dec text:december

PlotData=
  color:barra width:40 align:left

  bar:Jan from:0 till:2.92
  bar:Feb from:0 till:3.97
  bar:Mar from:0 till:4.93
  bar:Apr from:0 till:3.84
  bar:May from:0 till:2.64
  bar:Jun from:0 till:2.29
  bar:Jul from:0 till:2.33
  bar:Aug from:0 till:2.10
  bar:Sep from:0 till:1.58
  bar:Oct from:0 till:1.81
  bar:Nov from:0 till:2.25
  bar:Dec from:0 till:2.63

PlotData=
  bar:Jan at: 3.22 fontsize:S text: 2,92 shift:(-10,0)
  bar:Feb at: 4.27 fontsize:S text: 3,97 shift:(-10,0)
  bar:Mar at: 5.23 fontsize:S text: 4,93 shift:(-10,0)
  bar:Apr at: 4.14 fontsize:S text: 3,84 shift:(-10,0)
  bar:May at: 2.94 fontsize:S text: 2,64 shift:(-10,0)
  bar:Jun at: 2.59 fontsize:S text: 2,29 shift:(-10,0)
  bar:Jul at: 2.63 fontsize:S text: 2,33 shift:(-10,0)
  bar:Aug at: 2.40 fontsize:S text: 2,10 shift:(-10,0)
  bar:Sep at: 1.88 fontsize:S text: 1,58 shift:(-10,0)
  bar:Oct at: 2.11 fontsize:S text: 1,81 shift:(-10,0)
  bar:Nov at: 2.55 fontsize:S text: 2,25 shift:(-10,0)
  bar:Dec at: 2.93 fontsize:S text: 2,63 shift:(-10,0)



**Priemerné mesačné prietoky Doubravy (m³/s) v stanici Žleby v roku 2014:**



Colors=
  id:lightgrey value:gray(0.8)
  id:darkgrey value:gray(0.3)
  id:sfondo value:rgb(1,1,1)
  id:barra value:rgb(0.6,0.8,0.9)

ImageSize = width:600 height:300
PlotArea = left:40 bottom:40 top:20 right:20
DateFormat = x.y
Period = from:0 till:10
TimeAxis = orientation:vertical
AlignBars = justify
ScaleMajor = gridcolor:lightgrey increment:1 start:0
ScaleMinor = gridcolor:lightgrey increment:1 start:0
BackgroundColors = canvas:sfondo

BarData=
  bar:Jan text:január
  bar:Feb text:február
  bar:Mar text:marec
  bar:Apr text:apríl
  bar:May text:máj
  bar:Jun text:jún
  bar:Jul text:júl
  bar:Aug text:august
  bar:Sep text:september
  bar:Oct text:október
  bar:Nov text:november
  bar:Dec text:december

PlotData=
  color:barra width:40 align:left

  bar:Jan from:0 till:1.3
  bar:Feb from:0 till:1.1
  bar:Mar from:0 till:1.7
  bar:Apr from:0 till:1.4
  bar:May from:0 till:2.7
  bar:Jun from:0 till:1.4
  bar:Jul from:0 till:0.8
  bar:Aug from:0 till:1.0
  bar:Sep from:0 till:4.1
  bar:Oct from:0 till:2.0
  bar:Nov from:0 till:1.0
  bar:Dec from:0 till:1.8

PlotData=
  bar:Jan at: 1.6 fontsize:S text: 1,31 shift:(-10,0)
  bar:Feb at: 1.4 fontsize:S text: 1,12 shift:(-10,0)
  bar:Mar at: 2.0 fontsize:S text: 1,65 shift:(-10,0)
  bar:Apr at: 1.7 fontsize:S text: 1,35 shift:(-10,0)
  bar:May at: 3.0 fontsize:S text: 2,67 shift:(-10,0)
  bar:Jun at: 1.7 fontsize:S text: 1,40 shift:(-10,0)
  bar:Jul at: 1.1 fontsize:S text: 0,84 shift:(-10,0)
  bar:Aug at: 1.3 fontsize:S text: 0,96 shift:(-10,0)
  bar:Sep at: 4.4 fontsize:S text: 4,09 shift:(-10,0)
  bar:Oct at: 2.3 fontsize:S text: 1,98 shift:(-10,0)
  bar:Nov at: 1.3 fontsize:S text: 0,98 shift:(-10,0)
  bar:Dec at: 2.1 fontsize:S text: 1,77 shift:(-10,0)



**Hlásne profily:**

### Historické povodne
[thumb|Rozvodnená rieka na dolnom toku pri [Habrkovice|Habrkoviciach]]
#### Povodeň v roku 1883
Túto povodeň spôsobila prietrž mračien v hornej časti povodia Doubravy, ktorá 20. júna 1883 spôsobila pretrhnutie hrádze dnes už zaniknutého rybníka v Bílku, ktorého plocha bola 29,3 ha. Táto povodeň posilnená vodou z pretrhnutého Bíleckého rybníka zdvihla hladinu Doubravy v Žleboch o 3 metre nad normálnu hladinu.

#### Povodeň v roku 1897
Veľká povodeň na hornom a strednom toku rieky spôsobila rad škôd a bola podnetom k výstavbe priehrady pri Pařížove. Počas 29. júla 1897 napršalo v povodí Doubravy nad Pařížovom priemerne 68 mm zrážok. Prietok rieky pri Pařížove dosahoval podľa výpočtov (plocha povodia 202 km²) zhruba 120 m³/s a blížil sa hranici storočnej vody, ktorá v tomto úseku činí 127 m³/s. Hladina Doubravy v Žleboch sa zdvihla o 5 metrov nad normál.

#### Povodeň v roku 1908
Historicky najväčšia doložená povodeň na Doubrave prebehla v popoludňajších a večerných hodinách dňa 23. mája 1908, kedy vodočet v Žleboch ukazoval 400 cm. Táto povodeň bola charakterizovaná veľmi rýchlym vzostupom hladiny rieky a krátkou dobou povodňovej vlny. Po 14. hodine toho dňa sa v Žleboch spustila prietrž mračien a následné krupobitie. Už po 18. hodine sa rieka vylievala z brehov a o dve hodiny neskôr bola jej hladina v obci 7 metrov nad normálom. Povodeň, ktorá si v Žleboch vyžiadala jednu obeť, spôsobila veľké materiálne škody. Bolo tu zaplavených 20 domov a cukrovar. Ďalej vodný živel strhol lávky a mosty, odniesol pílu a odtrhol mlynské koleso. Poškodený bol aj železničný most, v dôsledku čoho bola zastavená na dlhú dobu doprava na miestnej trati. Rozsiahle škody rieka spôsobila aj v Ronove nad Doubravou, Vrdoch a Zbyslavi, kde zatopila 14 domov.

#### Povodeň v roku 2002
Táto povodeň prebehla v polovici augusta 2002, kedy 14. augusta dosiahla hladina rieky na vodočte v Žleboch 304 cm. Rieka spôsobila rad škôd predovšetkým na dolnom toku v okolí Vrdov a Zbyslavi.

**N-ročné prietoky v Bílku:**

**N-ročné prietoky v Pařížove:**

**N-ročné prietoky ve Žleboch:**

## Obce a ich časti pozdĺž toku rieky
* Staré Ransko
* Ždírec nad Doubravou
* Nové Ransko
* Sobíňov
* Bílek
* Chotěboř
* Libice nad Doubravou
* Víska
* Jeřišno
* Vestecká Lhotka
* Ostružno
* Spačice
* Pařížov
* Běstvina
* Třemošnice
* Mladotice
* Ronov nad Doubravou
* Žleby
* Vrdy
* Zbyslav
* Žehušice
* Kobylnice
* Záboří nad Labem.

## Zaujímavosti
### Prírodné zaujímavosti
[thumb|[Radostínske rašelinisko]]
#### Radostínske rašelinisko
Jedná sa o rozľahlé bifurkačné rašelinisko v prameniskovej časti povodia, z ktorého voda odteká dvoma smermi. Časť vôd tečie na severozápad a prostredníctvom Štírového potoka je odvádzaná ďalej do rieky Doubravy. Štírový potok vytekajúci z Malého Dářka býva označovaný ako jej tretí prameň. Druhá časť vôd odteká na juh k Velkému Dářku, ktoré náleží k povodiu rieky Sázavy. Hrúbka rašeliniska dosahuje až 570 cm. Radostínské rašeliniště bolo v roku 1987 vyhlásené národnou prírodnou pamiatkou.

#### Vodopády na Doubrave a v jej povodí
thumb|Vodopád pod tiesňavou Koryto
V skalnatom údolí pod osadou Bílek sa na konci tiesňavy nazývanej Koryto nachádza 2,5 m vysoký vodopád, ktorého priemerný prietok dosahuje 0,73 m³/s, čo ho radí medzi 6 nejvodnatejších vodopádov na území Česka. Okrom tohoto tzv. Veľkého vodopádu sa vyššie proti prúdu nachádzajú ešte dva menšie. Prvý z nich, zhruba 2 m vysoký vodopád, sa nachádza v samotnej tiesňave. Druhý, ktorého výška je okolo 1,5 m, sa nachádza nad hlbokou tôňou nazývanou Mikšova jáma. V povodí rieky sa nachádzajú ešte dva ďalšie vodopády. Sú to Malý vodopád na riečke Hostačovke pri jej ústí do Doubravy a Vojnoměstecký vodopád, ktorý sa nachádza východne od Vojnovho Městce na pravostrannom prítoku Městeckého potoka.

#### Prírodné rezervácie v povodí Doubravy
* Mokřadlo – prírodná rezervácia západne od Podmoklanov v povodí Cerhovky
* Niva Doubravy – prírodná rezervácia pri Sobíňove
* Ranská jezírka – prírodná rezervácia v lesoch medzi Havlíčkovou Borovou a Krucemburkom
* Řeka – prírodná rezervácia pri obci Krucemburk
* Spálava – prírodná rezervácia neďaleko Libice nad Doubravou v povodí Blatnického potoka
* Svatomariánské údolí – prírodná rezervácia západne od Libice nad Doubravou
* Štíří důl – prírodná rezervácia medzi Vojnovým Městcom, Hlubokou a Radostínom
* Niva Doubravy – prírodná rezervácia v chránenej krajinnej oblasti Železné hory
* Zlatá louka – prírodná rezervácia južne od Podmoklanov v povodí Cerhovky

[thumb|[Barokový most cez Doubravu v Žehušiciach]]
thumb|Náhon Korečníckeho mlyna pred skalným tunelom
### Historické a technické pamiatky
#### Barokový kamenný most v Žehušiciach
Most bol postavený v roku 1822 v mieste, kde rieka Doubrava opúšťa Žehušickú oboru. Je cezeň vedená cesta II/338. Most má dva oblúky o rozpätí 6 metrov. Dĺžka premostenia činí 17,7 m a voľná šírka mostu je 6,3 m. Nad stredným pilierom je na jeden meter vysokom podstavci umiestnená baroková socha sv. Jána Nepomuckého z polovice 18. storočia, ktorá je súčasťou mostu od roku 1832. V roku 1958 bol most zaradený medzi nehnuteľné kultúrne pamiatky ČR. V lete roku 1998 bol most rekonštruovaný. Nad klenbami mostu bola zhotovená izolovaná železobetónová doska, ktorá spolu s opernými stenami tvorí jeden celok.

#### Korečnícky mlyn
Mlyn, ktorý je považovaný za jednu z najstarších stavieb na rieke, sa nachádza v Ronově nad Doubravou. Narodil sa tu novinár, spisovateľ a politik Ferdinand Schulz.

#### Náhon v Chittussiho údolí
Medzi Mladoticami a Ronovom nad Doubravou preteká rieka skalnatým údolím balvanitým riečiskom. Toto údolie, ktoré je súčasťou prírodného parku Doubrava, je pomenované podľa významného českého krajinára 19. storočia Antonína Chittussiho, ktorý tu maľoval. Nachádza sa tu zdrž, od ktorej je vedená voda ku Korečníckemu mlynu náhonom vytesaným v skale. Dĺžka náhonu je 1,07 km. Dosiahnutý spád činí cez 7 m. Asi 40 metrov dlhý úsek náhonu je vedený tunelom. Podľa povesti ho vytesali dvaja doživotne odsúdení väzni, ktorí po dokončení tunela získali slobodu.

## Poznámky


## Referencie

*

## Iné projekty

## Externé odkazy
* Bílek – aktuálny vodný stav na stránkách Povodí Labe 
* Pařížov – aktuálny vodný stav na stránkách Povodí Labe
* Žleby – aktuálny vodný stav na stránkách Povodí Labe 
* Seminární práce: Hydrologické a klimatické poměry vybraného povodí – Doubrava 
* Fotografický průvodce po zajímavých místech řeky Doubravy – horní tok

Kategória:Rieky v Česku
Kategória:Okres Havlíčkův Brod
Kategória:Okres Chrudim
Kategória:Okres Kutná Hora

Kategória:Prítoky Labe